Marian Zlotea a fost dat oficial în urmărire. Fostul europarlamentar a fost condamnat la 8 ani şi 6 luni de închisoare.
Fostul europarlamentar Marian Zlotea este dat oficial în urmărire de Poliţia Română. El a fugit din ţară înainte de condamnarea la 8 ani şi şase luni de închisoare. Zlotea a anunţat că a cerut statut de refugiat politic în altă ţară.
Fostul europarlamentar Marian Zlotea, care a fugit înainte de condamnarea la 8 ani și 6 luni închisoare, este dat oficial în urmărire, pe pagina Poliției Române.Marian Zlotea a fost condamnat la 8 ani și 6 luni pentru fapte pe care le-ar fi făcut în perioada când era preşedinte al Autorităţii Naţionale Sanitare Veterinare.Zlotea a anunțat că a părăsit România și a cerut statut de refugiat politic în altă țară, după modelul fostului său coleg din Parlamentul European, spaniolul Carles Puigdemont.Marian Zlotea a scris miercuri seara pe Facebook că este nevinovat, iar condamnarea la 8 ani și 6 luni dispusă de Curtea de Apel București o consideră "nedreaptă", "dată într-un dosar bazat în totalitate pe două denunțuri neîntemeiate date sub presiune de doi inculpați arestați care, ulterior denunțurilor, au fost eliberați"."Toată povestea s-a creionat în jurul acțiunilor sociale organizate pe lângă biserici în campania electoral din 2009. Faptele au fost catalogate de DNA ca fapte de corupție și trafic de influență fără nicio probă în acest sens. Instanta de fond a Tribunalului București a dispus în ceea ce mă privește o pedeapsa de 2 ani cu suspendare pe care bineînțeles că am considerat-o nedreaptă și am atacat-o. Instanța de apel nu a respectat niciun drept la apărare pe tot parcursul procesului schimbând în penultimul termen al pronunțării încadrarea în trafic de influență fără ca acest lucru să se fi solicitat de vreuna dintre părțile implicate", spune Zlotea.Fostul europarlamentar PDL consideră că sentința este nedreaptă și "este o plată politică pentru simplul fapt că nu am fost de acord ca, la un moment dat, cineva să preia PDL"."În acest moment, noul PNL format în urma fuziunii cu PDL nu face altceva decât să arunce peste bord toți liderii vechiului PDL care s-au trezit, în urma acestei fuziuni, cu tot felul de probleme penale. La fel au procedat și cei dinainte, cei de care am încercat să protejez partidul, care au condus țara cu ajutorul instituțiilor de forță care acum s-au pus în slujba noii puteri", spune fostul europarlamentar.Marian Zlotea aduagă că va ataca această decizie la ÎCCJ, la CEDO și la toate instituțiile europene abilitate pentru a/și dovedi nevinovăția.